I tilknytning til fællesoverenskomsten indgår HK Stat en organisationsaftale, som handler om de helt specifikke vilkår, som alene gælder for HK-grupperne; kontorfunktionærer, laboranter og it-medarbejdere. HK Stat er forhandlings- og aftaleberettiget organisation på HK-området i staten og indgår aftalen med Moderniseringsstyrelsen.
Det betyder også, at andre fagforeninger – fx Kristelig Fagbevægelse, Frie Funktionærer eller lignende, ikke har nogen indflydelse på dine vilkår og ikke kan indgå aftaler af nogen slags med statslige arbejdsgivere – hverken kollektive eller individuelle.